Държавен вестник, бр. 2, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  2
(2) Общините, физическите и юридическите 
лица, собственици на гори, както и сдружени­
ята по чл. 183 ЗГ могат да възлагат дейностите 
по защита на горите, тяхна собственост, на 
държавните предприятия по чл. 163 ЗГ.
Г л а в а  в т о р а
НАБЛЮДЕНИЕ, СИГНАЛИЗАЦИЯ И ЛЕ­
СОПАТОЛОГИЧНО ОБСЛЕДВАНЕ
Раздел I
Наблюдение и сигнализация
Чл. 9. (1) Наблюденията за установяване 
на здравословното състояние на гората, нали­
чието на насекомни вредители, причинители 
на болести и други повреди се провеждат 
целогодишно.
(2) Наблюденията в горските територии се 
провеждат от всички служители с лесовъдско 
образование.
Чл. 10. (1) При откриване на вредители, 
причинители на болести и повреди лицата по 
чл. 9, ал. 2 попълват сигнален лист (приложе­
ние № 1), който се представя в съответното 
държавно горско стопанство, държавното 
ловно стопанство, УОГС за държавните гори, 
в общината – за общинските гори, а за го­
рите на сдружения по чл. 183 ЗГ – в техните 
представителства.
(2) Първата част на сигналния лист се 
попълва от лицата, установили болести, вре­
дители или повреди.
(3) В тридневен срок след получаване на 
сигналния лист директорът на държавното 
горско или ловно стопанство, на УОГС, ръ­
ководителят на общинската горска структура 
и на сдруженията по чл. 183 ЗГ възлагат на 
специалисти с лесовъдско образование да 
извършат проверка в тридневен срок и да 
отразят констатациите от нея във втората 
част на сигналния лист. 
(4) Копие от сигналния лист се изпраща 
в регионалната дирекция по горите и ле­
созащитната станция, когато е необходимо 
допълнително специализирано изследване и 
консултация.
(5) Лицата по ал. 3 водят книга-регистър 
на постъпилите сигнални листове (приложе­
ние № 2), като информацията се отразява в 
електронната информационна система.
Раздел II
Мониторинг на горските екосистеми
Чл. 11. (1) Екологичният мониторинг на 
горските екосистеми е комплекс от задачи и 
методи за наблюдение, събиране на инфор­
мация, обобщаване и анализ на резултатите, 
очертаване на тенденциите за състоянието 
на горите в зависимост от въздействието на 
отделни екологични фактори на средата и 
тяхната динамика.
(2) Екологичният мониторинг се провеж­
да чрез пробни площи, разположени върху 
цялата горска площ на страната, заложени 
на пресечните точки на координатна мрежа 
16 × 16 км.
(3) Екологичният мониторинг се извършва 
от специалисти от научни институти, универ­
ситети, други структури и специализирани 
териториални звена.
(4) Във всяка пробна площ се събира след­
ната информация:
1. физикогеографска и дендрологична ха­
рактеристика;
2. климатична характеристика и динамика 
на основните климатични параметри;
3. морфологични и аналитични данни за 
почвата и почвената покривка (киселинност, 
съдържание на хранителни елементи и тежки 
метали), състояние на лизиметричните води;
4. акумулация и динамика на неорганични 
елементи и тежки метали в листата на дър­
весните видове;
5. характеристика и състояние на тревна­
та покривка под склопа на насажденията и 
акумулация на тежки метали;
6. здравословно състояние, биотични и 
абиотични увреждания и тяхното отражение 
върху дървесната растителност;
7. таксационни измервания.
Чл. 12. (1) Лесопатологичният монито­
ринг в стационарните обекти се провежда за 
проследяване видовия състав, числеността и 
динамиката на насекомните и други болести 
и вредители, степента на повреди в горите 
от тях и за определяне на количествените и 
качествените показатели на популациите и 
тенденциите за нарастване или намаляване 
на градациите.
(2) Количествените и качествените показа­
тели за отделните вредители се установяват въз 
основа на данни, получени при стационарни 
наблюдения в едни и същи насаждения, които 
са първични огнища за масови нападения от 
тези вредители.
(3) Количествените и качествените пока­
затели служат за основа за съставяне прог­
нозата за масовите нападения от насекомни 
вредители. 
(4) За целите на лесопатологичния мони­
торинг могат да се използват и феромони. 
(5) Лесопатологичният мониторинг се 
провежда от специалистите на лесозащитните 
станции.
Чл. 13. (1) В държавните горски и ловни 
стопанства и УОГС, общинските гори и в 
горите на сдруженията по чл. 183 ЗГ лесоза­
щитните станции определят до 5 стационар­
ни обекта, представляващи характерни или 
първични огнища за основните вредители 
или заболявания.
(2) Площта на всеки стационарен обект 
трябва да бъде съобразена с биологията на 
вредителя и структурата на горския фонд.